Janet Franklin (an haife ta a ranar 8 ga watan Yulin, shekara ta 1959 a Frankfurt, kasar Jamus) Ba’amurkiya ce mai nazarin yanayin kasa, masanin tsirrai, kuma masanin yanayin ƙasa. A yanzu haka ta kasance fitacciyar farfesa a fannin ilimin kimiyyar halittu a sashen nazarin tsirrai a jami'ar California Riverside. Aikin Franklin yana mai da hankali ne kan amfani da dabaru masu hangen nesa don tsara da fahimtar shimfidar ciyayi. Ta bayar da gagarumar gudummawa wajen nazarin canjin yanayin da ɗan adam ya haifar da kuma taswirar tsirrai. A cikin 'yan shekarun nan, yawancin ayyukanta sun mayar da hankali ne kan canjin yanayi, na yanzu da na tarihi. Franklin memba ce a Kwalejin Kimiyya ta kuma ɗan’uwa ne na Kungiyar Ci Gaban Kimiyya da Amurka da Kwalejin Fasaha da Kimiyya ta Amurka. Ita ce kuma babbar edita a halin yanzu a Diversity &amp; Distributions, wata babbar mujalla ce mai rajin kare rayuwar halittu. Franklin ta girma kusa da San Francisco. Ta sami BA a fannin ilmin muhalli daga Jami'ar California Santa Barbara a shekara ta 1979.